
In the last few years there have some phenomena appeared to be strengthened that indicate the critical conditions of our public education and moreover have an influence on the teachers’ well-being.  Our study primarily aimed to answer that nowadays the teachers’ work can provide as source of pleasure and may ensure the experience of well-being. The aim of our study is to map the teachers’ general and workplace happiness level, their flow experiences at work, their personal virtues and strengths and in-pedagogic-process used virtues, finally their job satisfaction.
Previously we thought that the teachers’ happiness level, their flow experiences during the work, the possibility of using their virtues and character strengths are positively influenced their job satisfaction. Our findings show that the teachers’ level of happiness in their work and the virtues of work are correlated. We demonstrated a strong relationship between the teachers’ job happiness level and their flow experiences at work, furthermore we found the correlation between their flow experiences at work and their used character strengths. It can be concluded that the flow experience, job satisfaction and reducing apathy exerts the strongest influence on the teachers experienced happiness at work. 
We believe if we use the theory of positive psychology among teachers, we can help to increase the happiness, and indirectly we could influence on their job satisfaction, we could protect the burn out syndrome, and we could help teachers avoid the carreer change.
Az utóbbi években felerősödve mutatkoznak meg azok a jelenségek, amelyek közoktatásunk válságos helyzetét jelzik, ezek a pedagógusok munkahelyi jóllétére is hatással vannak.
Magyarországon a boldogságvizsgálatok viszonylag állandó szintet jeleznek, az 1999-es World Value Survey szerint a magukat boldognak vallók aránya 74% volt, 2006-ban 72%-os arányt mutattak a Hungarostudy kutatások (Kopp és Skrabski, 2008). Vajon újabb hat év elteltével változás történt-e a boldogság és elégedettség terén? A kérdésre egy, az utóbbi években neuralgikus foglalkozási területen, a pedagógusok körében igyekszünk vizsgálatunkkal választ adni. 
Ha a pedagógus szakmára, mint hivatásra tekintünk, akiknek kezében van a jövő generációjának formálása, fontos kérdés saját jóllétük facilitálása, nemcsak egyéni érdekükből, hanem mert mintaadóként a tanulók számára is pozitív, követhető példát adhatnak. 
Vizsgálatunk elsősorban arra irányult, hogy választ kapjunk, vajon a pedagógusok számára hivatásuk mennyiben jelent örömforrást napjainkban, miként biztosíthatja a jóllét élményét. Célunk a pedagógusok általános és munkahelyi boldogságszintjének, munkavégzés során megélt áramlatélményének, birtokolt erényeiknek, erősségeiknek, a pedagógiai közvetítő folyamat során alkalmazott erényeiknek, erősségeiknek és munkaelégedettségüknek a feltérképezése volt. A munkahelyi elégedettség és boldogság külső (szociodemográfiai, társadalmi hatások, munkafeltételek sajátosságai) determinánsai mellett két intrapszichés serkentő tényező hatását vizsgáljuk, az erényekét (Seligman, 2008) és a flow képességét (Csíkszentmihályi, 1997). Ezzel szeretnénk az egyéni erőforrások működőképességét is tesztelni, melyből a flow élmény erőteljesebben, azonban az erények és erősségek vizsgálata még kevésbé kutatott téma hazánkban a pedagóguspályán, a tanárok jólléte szempontjából. Napjainkban a közoktatás egyre élesedő konfliktusai miatt Magyarországon – példának okán köznevelési törvény, pedagógus életpálya-modell – még inkább aktuálissá váltak ezek a kérdések. 
A kérdőíves vizsgálatban 435 pedagógus vett részt. Az általunk összeállított kérdőív szociodemográfiai adatokra, boldogságszintre vonatkozó kérdések mellett a munkaelégedettséget vizsgáló külső (pl. presztízs, munkafeltételek) és belső (pl. autonómia, fejlődési, kibontakozási lehetőségek) faktorokra kitérő kérdéssort tartalmaz, valamint a seligmani 24 erősség pedagógiai folyamatban való alkalmazási lehetőségeit méri. Ezek mellett a Flow kérdőívet (Oláh, 2005) és a VIA kérdőívet (Seligman, 2004) vettük fel. 
A nemek aránya a teljes minta tekintetében 8,5% férfi és 91,5% nő, ami a vizsgált populáció tekintetében nem meglepő a pedagógus pálya elnőiesedése miatt (Nagy – Varga, 2006). A válaszadó személyek átlagéletkora 43,09 év (szórás 8,964), a legfiatalabb kitöltő 23 éves, míg a legidősebb 63 éves volt. A vizsgálati személyek lakhely szerinti megoszlása tekintetében többségben a városban élők vannak, a kitöltők 49,2%-a Pest, Vas és Győr-Moson-Sopron megyében él.
A bevezetőben utaltunk korábbi magyarországi vizsgálatokra a boldogságkutatás témában, hasonló számolási logikával eredményeink szerint a pedagógusok boldogságszintje a hazai vizsgálatokkal (Kopp, Skrabski, 2008) azonos képet mutat, 75,4%-a vallja magát általában boldognak, valamint a pedagógusok 72,4%-a a munkahelyén is boldognak érzi magát.
A pedagógusok munkájuk során a diákokkal (átlag: 4,26)[footnoteRef:1] és a kollégáikkal való kapcsolataikkal (átlag: 3,89)  a legelégedettebbek, míg a legelégedetlenebbek a társadalmi (átlag: 1,77) és anyagi (átlag: 2,07) megbecsültségükkel. Nagy (1998: 537.) kutatása során hasonló eredményre jutott, miszerint a pedagógusok a leginkább kollégáikkal elégedettek, „ám erkölcsi, és különösképp anyagi megbecsültségükkel rendkívül elégedetlenek”. Úgy tűnik, hiába az elmúlt 15 év számtalan törekvése a pedagógusok helyzetének rendezésére, ebben a pedagógusok élményvilága alapján valódi előrelépés nem történt. A vizsgálatban résztvevő pedagógusok tehát az anyagi, társadalmi presztízs hiányát tekintik a leginkább problematikusnak elégedettségük szempontjából, míg pozitív élményeket a kapcsolatrendszerből adódó hatások nyújtanak számukra.  [1:  Ötfokozatú Likert-skálán értékelve] 

Előzetesen úgy gondoltuk, hogy a pedagógusok munkahelyi boldogságszintje, munkavégzés során megélt áramlatélménye, birtokolt erényeik, erősségeik alkalmazásának lehetősége befolyásoló tényezők munkaelégedettségükre. 
A pedagógusok munkavégzés során tapasztalt boldogságszintje és a VIA teszttel mért, valamint a pedagógiai közvetítő folyamatban saját megítélésük szerint alkalmazott erényeik között, ahogy a 1. számú táblázatban is látható, minden erény esetében számottevő kapcsolatot mutattunk ki, kivételt csupán a VIA-val mért mértékletesség erény képez, mely tendenciajellegű összefüggést mutat. Az alkalmazott erények és a munkahelyi boldogságszint között minden erény esetében erősebb kapcsolatot tapasztaltunk, mint a VIA által mért erényeknél, tehát valójában lényegesebb, hogy érezze a pedagógus, hogy a benne lévő erőforrásokat a mindennapokban alkalmazhatja, ezáltal erősebbnek érezheti magát. 
	Munkahelyi boldogságszint – 
Birtokolt erények (VIA)
	Munkahelyi boldogságszint – 
Alkalmazott erények (munkavégzés)

	Bölcsesség és tudás 
	,196** 
	Bölcsesség és tudás 
	,203** 

	Bátorság 
	,129** 
	Bátorság 
	,234** 

	Emberiesség és szeretet 
	,130** 
	Emberiesség és szeretet 
	,177** 

	Igazságosság 
	,188** 
	Igazságosság 
	,214** 

	Mértékletesség 
	,090+ 
	Mértékletesség 
	,133** 

	Transzcendencia 
	,226** 
	Transzcendencia 
	,238** 


1. táblázat
A pedagógusok munkavégzés során alkalmazott erényei, erősségei és munkavégzés során megélt áramlatélményük között számottevő együttjárást tapasztaltunk, ahogy az a 2. számú táblázatban is látható. Az erények közepesen erős kapcsolatban állnak a flow skálával, míg antiflow skálákkal gyenge negatív kapcsolatot mutattunk ki.


	Alkalmazott erények
(munkavégzés során)
	Flow 
	Szorongás 
	Unalom 
	Apátia 

	Bölcsesség és tudás 
	,345** 
	-,150** 
	-,152** 
	-,167** 

	Bátorság 
	,342** 
	-,183* 
	-,174** 
	-,193** 

	Emberiesség és szeretet 
	,278** 
	-,100** 
	-,193** 
	-,133** 

	Igazságosság 
	,270** 
	-,099* 
	-,115* 
	-,115* 

	Mértékletesség 
	,199** 
	-,110* 
	-,172** 
	-,091** 

	Transzcendencia 
	,305** 
	-,138** 
	-,182** 
	-,150** 


2. táblázat
Előzetes elvárásainknak leginkább a pedagógusok munkahelyi boldogságszintje és munkahelyi áramlatélménye között kimutatott erős kapcsolat (r = ,602**) felel meg. Valóban úgy tűnik, hogy az erények, erősségek gyakorlása és a gyakori áramlatélmény megélése lényeges szempontok a munkahelyi boldogság érzésében. 
A munkahelyi boldogság regresszió analízise szerint három tényező hat a legerősebben a pedagógusok munkahelyi boldogságára, melyek az iskolai munka során megélt flow élmény gyakorisága, ezzel párhuzamban az apátia élményének redukált száma, valamint a munkával való összelégedettség. A regressziós modell magyarázóereje 42,7%-os. A munkaboldogságot magyarázó tényezők és a regressziós együtthatók becslését, valamint a regressziós modell ANOVA tábláját a 3. és 4. táblázat szemlélteti.
	Model
	Unstandardized Coefficients
	Standardized Coefficients
	t
	Sig.

	
	B
	Std. Error
	Beta
	
	

	(Constant)
	,734
	,400
	 
	1,836
	,009

	Flow
	,619
	,063
	,436
	9,855
	,000

	Munkaelégedettség
	,350
	,074
	,195
	4,716
	,000

	Apátia
	-,372
	,099
	-,166
	-3,737
	,000


3. táblázat
	Model
	Sum of Squares
	df
	Mean Square
	F
	Sig.

	Regression
	125,776
	3,000
	41,925
	107,166
	,000

	Residual
	168,615
	431,000
	,391
	 
	 

	Total
	294,391
	434,000
	 
	 
	 


4. táblázat
Eredményeink alapján úgy véljük, hogy a pozitív pszichológiai szemléletmód erősítése a pedagógus pályán lévők esetében közvetlenül hozzájárulhatna boldogságuk emelkedéséhez, közvetve pedig befolyással lehetne munkahelyi elégedettségükre, ezáltal pedig a pedagógusok pozitív hatással lehetnének tanítványaikra is, valamint csökkenthető lenne a kiégés, pályaelhagyás kockázata is.

